### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

LGBT+HUSET er inde i en positiv udvikling med et væld af aktiviteter og foreninger såvel som privatpersoner, der benytter HUSET.

Samtidigt er HUSET i gang med at udvikle nye samarbejder med MSB og MBU. Her er fokus at klæde frontpersonalet på til at kunne forstå og sætte de rigtige ord på i dialogen og arbejdet med LGBT+-personer.

I dag har HUSET en årlig bevilling på 500.000 kr. Men HUSET er presset på at få økonomien til at hænge sammen med husleje, lønninger, aktiviteter for LGBT+-miljøet og samtidigt kunne imødekomme den efterspørgsel der er. LGBT+-miljøet er den største minoritet i [adresse]. Som rapporterne fra [adresse] viser, står LGBT+-området som minoritet med en række udfordringer som ensomhed, følelsen af eksklusion og følelsen af ikke at blive mødt.

Hvis HUSET skal udvikle sig yderlige og følge med det behov, der er, forudsætter det et bevillingsløft. Herved kan HUSET både løfte flere opgaver for [adresse], og imødekomme efterspørgslen fra miljøet til bedre og større fysiske rammer end HUSET kan tilbyde for nuværende - mere om det til sidst.

LGBT+HUSET indgår i dag fast i ’Den tværmagistrale følgegruppe for LGBT+HUSET’. Følgegruppen arbejder bl.a. med LGBT+-politikken og handleplanen, der skal præsenteres for Aarhus Byråd og hvor magistratsområdet også indgår som element. Samtidigt bruges følgegruppen som et sparringsorgan, hvor der udveksles erfaringer og løsningsforslag.

Herunder er forslag til en øget bevilling:

Beskrivelse (ca. tal)Pr. år. ved budgetløftNuværende (regnskab 2021)

\*Løn600.000450.000

Husleje ved flytning til større lokaler230.000120.000

\*\*Drift & PR95.00080.000

Øvrige driftsrelateredeudgifter50.00040.000

Aktiviteter/arrangementer for målgruppen 50.00020.000

Udvikling af projekter tilmålgruppen60.00030.000

Tejs Jensen(engangsbeløb)75.000 -

I [adresse]

Einer Simonsen

Derudover håber vi på, at der kommer økonomi med i forbindelse med de opgaver, der kommer i implementeringen af LGBT+-politikken og -handleplanen.

\*Løn dækker over en fastansat på deltid, løbende projektansættelser, frikøb af fx bestyrelsesmedlemmer til at deltage i møder inden for normal arbejdstid (herunder den tværkommunale følgegruppe), workshopforløb og udvikling af forløb for fx kommunalt ansatte.

\*\*Drift dækker over normale udgifter som forsikringer, gebyrer, revision, rengøring, kontorhold, IT o.l.

I dag dækker driftstilskuddet fra [adresse] 500.000 kr. ud ad en omsætning på ca. 740.000 kr. Resten af HUSETs udgifter er dækket ind af projektindtægter, fonde, puljer og øvrige bevillinger.

Med en bevilling fra [adresse] på 800.000 kr. har HUSET en forventning om at yderligere at kunne øge den eksterne finansiering.

Det er i HUSETs optik vigtigt at understrege, at en budgetforøgelse vil have en meget stor effekt på HUSETs evne til såvel at udvikle aktiviteter for borgerne i målgruppen, skabe øvrig ekstern finansiering, udvikle forløb til [adresse], samt bidrage til realiseringen af den kommende LGBT+-politik.

Dog er vores allermest basale behov 125.000 kroner mere om året og et engangsbeløb til flytning. Det er begrundet i, at LGBT+-foreningerne, aktiviteterne og vores brugere ikke kan være i vores nuværende lokaler mere. De er simpelthen blevet for små, der er for lang ventetid på ledige lokaler, og de er ikke handicapvenlige. Derfor er vi nødt til at finde nye lokaler, og i den forbindelse er vi i dialog om at overtage andre lokaler, men vi har ikke råd til den øgede husleje med vores nuværende økonomi.